Tə wakə watsam miǹsɔ̌s. Tə wanɔŋ ngab á ńkɔ̄d ádzó nə́ ó dzo ǹkɔ́d ébúg étēde. 2Tə wakə ngǎm ai ǹkundǎ bod nə́ ó bɔ abé, tə watsíg ḿbə̂ mvǎ ádzō ású wɔ̄ŋ ńkundǎ bod wádzə́ŋ ábē. 3Tə wakə ngǎm ádzó ai ǹtəgán mod. 4Ngə́ ó kɔ́b nyag ǹzízíŋ wóe, ngə́ ózele woé yā bí dímí zēn, ó dûgan ai byá ábə̄ nyé. 5Éyɔŋ wǎyi kɔ́b ózele é mod a síŋ wā á dzógó á ḿbəg ǎ kū ású ádǐd ḿbəgə, tə walíg á dzógó, vɔ́lígī nyé dúgán bəgə ḿbəgə. 6Tə watsíg sósōó ǹtól zəzə mod yǎ ábə wa á ńkɔ̄d. 7Wayi təbə́ óyǎb ai ebûg adzó. Tə wawé évūvoě mod ngə́ sósōó kig, amú mə nə təge nyii mod miǹkɔ́d. 8Wǎyǐ kig yə́bə̄ bīfái, amú bifái byâkpe é mod a hə́ yén ndím, ńdɔ̄ fə̄ byávə̄ ébá bə́ nə́ á məkyəbə məku. 9Tə watíbili ǹtɔbɔ myǎyəm enyiŋ ńtɔbɔ ḿból mínā bə́bēn mī ngábə́ miǹtɔbɔ á sí Egîptɛn. 10Mim̀bú mísaman, wayi myas mvɔŋ á sí dzóe, ó kwē fə bidí étēde. 11Dá, ḿbú zamgbála, wayi kwé bīdí, ó dzogé byā wé mīm̀búbúá yā áyɔŋ dóe mí zu dí mí lígí fə̄ ású tsíd yā məfan nálā ńgɔ̄ fə wǎyi bɔ ású wɔ̂n woe ai adzab dóé. 12Məlú mə́saman, wayi bɔ ésīé dzóe, dá álú zamgbála wayi wɔi ású yə̄ nâ nyag dzóe ai ózele woe bí wɔ̄í ai nâ mǎn étúga woe ai ǹtɔbɔ wóe bí sūu m̀həbə.